L 290/612
SK
Úradný vestník Európskej únie
10.11.2022
b) systém dodatočnej úpravy NOx namontovaný do vznetových motorov ako samostatná jednotka alebo súčasť kombinovaného zariadenia na reguláciu emisií; c) oxidačný katalyzátor pre dieselové motory (DOC) namontovaný do vznetových motorov ako samostatná jednotka alebo súčasť kombinovaného zariadenia na reguláciu emisií.
3.3.5.2.
Len pre úroveň 1A V súvislosti so zariadeniami uvedenými v bode 3.3.5.1 tejto prílohy sa monitoruje aj to, či došlo k akejkoľvek poruche, ktorá by viedla k prekročeniu uplatniteľných prahových hodnôt OBD stanovených v bode 6.8.2 tohto predpisu.
3.4.
Pri každom naštartovaní motora sa musí začať a aspoň raz ukončiť sled diagnostických kontrol za pred­ pokladu, že sa presne dodržia podmienky skúšky.
Skúšobné podmienky sa musia zvoliť tak, aby všetky nastali za normálnej jazdy opísanej v skúške typu 1.
3.5.
Aktivácia indikátora poruchy (MI)
3.5.1.
Súčasťou systému OBD musí byť indikátor poruchy, ktorý je pre vodiča vozidla ľahko rozpoznateľný.
MI sa nesmie používať na žiadny iný účel okrem toho, aby vodičovi signalizoval núdzový štart, režimy pevného nastavenia emisií alebo núdzový chod.
MI musí byť viditeľný za všetkých primeraných svetelných podmienok.
Po aktivácii musí ukazovať symbol v súlade s normou ISO 2575.
Vozidlo nesmie byť vybavené viac než jedným všeobecným MI na indikovanie problémov súvisiacich s emisiami.
Sú povolené samostatné kontrolky na konkrétny účel (napr. pre brzdový systém, bezpečnostné pásy, tlak oleja atď.).
Použitie červenej farby pre MI je zakázané.
3.5.2.
V prípade koncepcií, ktoré na aktiváciu MI vyžadujú viac než dva predkondicionovacie cykly, musí výrobca poskytnúť údaje a/alebo technický posudok, ktorými primerane preukáže, že monitorovací systém dokáže rovnako účinne a včas odhaliť zhoršenie stavu komponentov.
Koncepcie, ktoré na aktiváciu MI vyžadujú v priemere viac než desať jazdných cyklov, nie sú akceptovateľné.
MI sa musí aktivovať aj vtedy, keď sa z dôvodu prekročenia ktorejkoľvek z prahových hodnôt OBD stanovených v bode 6.8.2 tohto predpisu regu­ látor motora prepne na chod v trvalom režime pevného nastavenia emisií alebo ak systém OBD nemôže splniť základné požiadavky na monitorovanie uvedené v bodoch 3.3.3 alebo 3.3.4 tejto prílohy.
MI musí pracovať v jednoznačnom výstražnom režime, napr. blikajúce svetlo, vždy, keď zlyhá zážih v takej miere, že by to podľa špecifikácií výrobcu mohlo viesť k poškodeniu katalyzátora, resp. katalyzátorov.
MI sa musí aktivovať aj vtedy, keď je kľúč v polohe „zapnuté“ pred naštartovaním alebo roztáčaním motora, a musí sa deaktivovať po naštartovaní motora, ak nebola predtým zistená žiadna porucha.
3.6.
Uloženie poruchového kódu
3.6.1.
Systém OBD zaznamenáva dočasný a potvrdený poruchový kód, resp. kódy signalizujúce stav systému regulácie emisií.
Na identifikáciu správnej funkcie systémov regulácie emisií a tých systémov regulácie emisií, ktoré si na úplné vyhodnotenie vyžadujú ďalšiu prevádzku vozidla, sa používajú samostatné stavové kódy (pohotovostné kódy).
Ak sa MI aktivuje z dôvodu zhoršenia alebo poruchy, alebo prechodu na trvalé režimy pevného nastavenia emisií, musí sa poruchový kód, ktorý identifikuje druh poruchy, uložiť.
Poruchový kód sa musí uložiť aj prípadoch uvedených v bodoch 3.3.3.5 a 3.3.4 písm.
e) tejto prílohy.
3.6.2.
Údaj o vzdialenosti prejdenej vozidlom od momentu aktivácie MI musí byť kedykoľvek k dispozícii prostred­ níctvom sériového portu normalizovaného konektora na prenos údajov.
3.6.3.
V prípade vozidiel vybavených zážihovým motorom, nemusia byť valce, v ktorých nastane zlyhanie zážihu, identifikované samostatne, ak sa do pamäte uložia rozdielne poruchové kódy zlyhania zážihu v jednom alebo vo viacerých valcoch.
3.7.
Vypnutie MI
3.7.1.
Ak zlyhanie zážihu v miere, pri ktorej by mohlo dôjsť (podľa údajov výrobcu) k poškodeniu katalyzátora, už viac nenastáva alebo ak sa prevádzkové podmienky motora zmenia vzhľadom na otáčky a zaťaženie tak, že daná miera zlyhania zážihu nespôsobí poškodenie katalyzátora, môže sa MI prepnúť späť do predchádzajú­ ceho stavu aktivácie počas prvého jazdného cyklu, pri ktorom bola zistená daná miera zlyhania zážihu, a môže sa prepnúť do normálneho režimu činnosti v nasledujúcich jazdných cykloch.
Ak sa MI prepne do predchádzajúceho stavu aktivácie, príslušné poruchové kódy a uchovávané informácie o prevádzkových podmienkach motora v danom okamihu sa môžu vymazať.